Kaja/1934/05/15/Lapua liikumine likwideeriti


Kohtu otsusel ta saadetakse laiali. Tema juhid on õhutanud rahvast mässule. 

Helsingi, 13. mail. Lapua protsessis kohus tegi laupäeval [13. mail 1934] otsuse, millega Lapua liikumine laiali saadetakse. Oma otsust kohus põhjendab Lapua liikumise senise tegevusega ja tema juhtide avalike väljendustega. Tuletatakse meele, et kui Lapua liikumine 1932. aastal pidas Hämeenlinnas oma esimese parteikonverentsi, kus parteidiktatuuri nõuti, saatsid liikumise juhid valitsusele telegrammi, milles nõuti valituse ametist lahkumist. Ühtlasi hakati mobiliseerima liikumise poolsõjaväelisi osakondi kogu maal. Hakati relvi muretsema ja rahvast mässule õhutama. Kohus leidis, et niisugune teguviis tähendab ettevalmistust riigikorra vägivaldseks kukutamiseks. Seekord kedagi uuesti vangi ei mõistetud, sest liikumise vastutavad juhid olid juba varem vangi mõistetud. Nüüd ainult see liikumine likvideeriti lõplikult. Lapua liikumise laialisaatmine kohtu otsusega sai võimalikuks pärast seda, kui parlament võttis vastu n.n. mässuseaduse, mis võimaldas võtta tarvitusele radikaalsemaid abinõusid igasuguste riigivastaste organisatsioonide vastu.

Kaja
1934